66 Službeni list Europske unije 07/Sv. 25 32009R1254 19.12.2009. SLUŽBENI LIST EUROPSKE UNIJE L 338/17 UREDBA KOMISIJE (EU) br. 1254/2009 od 18. prosinca 2009. o utvrđivanju mjerila na temelju kojih se državama članicama omogućuje odstupanje od zajedničkih osnovnih standarda zaštite civilnog zračnog prometa i o donošenju alternativnih mjera zaštite (Tekst značajan za EGP) EUROPSKA KOMISIJA, uzimajući u obzir Ugovor o Europskoj uniji i Ugovor o funk- cioniranju Europske unije, uzimajući u obzir Uredbu (EZ) br. 300/2008 Europskog parla- menta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 ('), a posebno njezin članak 4. stavak 4., budući da: (1) — Treba odrediti kriterije kojima bi se državama članicama omogućilo odstupanje od zajedničkih osnovnih standarda zaštite civilnog zračnog prometa i donošenje alter- nativnih mjera zaštite kojima se osigurava jednaka razina zaštite na temelju (lokalne) procjene rizika. Ovakve se alternativne mjere mogu opravdati razlozima koji su povezani s veličinom zrakoplova ili s prirodom, opsegom ili učestalošću operacija ili drugih odgovarajućih djelatnosti. Kriteriji koje treba postaviti se stoga trebaju opravdati ovim razlozima. (2) _ U skladu s člankom 24. Uredbe (EZ) br. 300/2008, Prilog navedenoj Uredbi primjenjuje se od datuma koji će se utvrditi u provedbenim pravilima, ali najkasnije 24 mjeseca od stupanja na snagu Uredbe (EZ) br. 300/2008. Primjenu mjerila donesenih u skladu s člankom 4. stavkom 4. Uredbe (EZ) br. 300/2008 stoga treba odgo- diti do donošenja provedbenih pravila u skladu s člankom 4. stavkom 3., ali najkasnije do 29. travnja 2010. (3) — Mjere predviđene ovom Uredbom u skladu su s mišlje- njem Odbora za zaštitu civilnog zračnog prometa, DONIJELA JE OVU UREDBU: Članak 1. Države članice mogu odstupiti od zajedničkih osnovnih stan- darda iz članka 4. stavka 1. Uredbe (EZ) br. 300/2008 i donijeti alternativne mjera zaštite kojima se osigurava jednaka razina zaštite na temelju lokalne procjene rizika, u zračnim lukama ili demarkiranim zonama zračnih luka na kojima je promet ograničen na jednu ili više sljedećih kategorija: 1. zrakoplovi s najvećom uzletnom dopuštenom masom manjom od 15 000 kilograma; 2. helikopteri; 3. letovi s namjenom provedbe zakona; 4. letovi za gašenje požara; 5. letovi za zdravstvene usluge, hitne slučajeve i spašavanje; 6. letovi za namjene istraživanja i razvoja; 7. letovi za radove iz zraka; 8. letovi za humanitarnu pomoć; 9. letovi koje obavljaju zračni prijevoznici, proizvođači zrako- plova ili poduzeća koja se bave održavanjem zrakoplova, pri čemu se ne prevoze niti putnici, niti prtljaga, niti teret, niti pošta; 10. letovi zrakoplova s najvećom dopuštenom  uzletnom masom manjom od 45 500 kilograma za prijevoz vlastitog osoblja i putnika ili robe za koje se ne naplaćuje prijevoz, kao pomoć u poslovanju poduzeća. Članak 2. Ova Uredba stupa na snagu dvadesetog dana od dana objave u Službenom listu Europske unije. Primjenjuje se od datuma navedenog u provedbenim pravilima donesenim u skladu s postupkom iz članka 4. stavka 3. Uredbe (EZ) br. 300/2008, ali najkasnije od 29. travnja 2010. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 18. prosinca 2009. (!) SL L 97, 9.4.2008., str. 72. Za Komisiju Predsjednik Josć Manuel BARROSO